Siarhei Besarab

Siarhei Besarab (Navahrudak, 25-an de julio 1984) estas belorusa kemiisto, civila aktivulo kaj scienca komunikisto konata pro sia laboro en la popularigo de scio pri radioaktiveco, nuklea sekureco kaj media protektado. Li fariĝis unu el la malmultaj voĉoj atentigantaj pri politika subpremo en la belorusa scienca komunumo; post la protestoj de 2020 li estis forsendita el publikaj institucioj pro sia civila starpunkto. Besarab daŭrigis sian agadon per scienca ĵurnalismo, analizante la sekurecon de la Astravec-nuklea centralo kaj komentante la dislokigon de rusiaj nukleaj armiloj en Belorusio. Lia aktivismo kaŭzis politikajn akuzojn kaj minacojn de la belorusa KGB; li devis rifuĝi en Eŭropa Unio en 2023, kie li plu agas scienc- kaj socie.

 Frua vivo kaj edukado 
Besarab naskiĝis en 1984 en Navahrudak, Grodno-regiono, Belorusio. Li diplomiĝis kun honoroj en loka mezlernejo, gajnante premiojn ĉe kemiaj olimpikoj en regiona kaj nacia niveloj. Li ricevis sian bakalaŭron ĉe la Fakultato pri Radia Kemio de la Belorusa Ŝtata Universitato, per esplorado pri radiaj radikaloj gvidata de profesoro Oleg Shadyro. Magistran gradon li akiris ĉe la Nacia Akademio de Sciencoj, kie lia esplorado koncernis vitrokemion. Doktoriĝis pri surfaca scienco ĉe la Instituto de Ĝenerala kaj Neorganika Kemio, sub akademiano Vladimir Komarov.

 Kariero 
Ekde 2010, li laboris kiel esploristo en la Instituto de Ĝenerala kaj Neorganika Kemio, fokusiĝante al adsorbentoj kaj kataliziloj por media protektado. Li estas aŭtoro de dekoj da artikoloj, 12 patentoj, kaj ricevis premiojn por siaj sciencaj kontribuoj. Kiel scienca konsilisto, li partoprenis evoluadon de medicinaj teknologioj kaj organizis la unuan sciencan hakatonon en Belorusio.

 Scienca komunikado kaj civila aktivismo 
Ekde 2019, Besarab administris Telegram-blogon LAB-66, publikigante analizan enhavon pri kemio kaj civila sekureco, vaste reeldonita en amaskomunikiloj. Li kunlaboris kun sendependaj esplorprojektoj kaj helpis en esploroj pri mediaj malobservoj. Lia agado akcentis akademian liberecon kaj kontraŭstaron al subpremo. Pro publika defendo de persekutitaj sciencistoj kaj opozicio al ŝtata propagando, li eksterlandigis sin en 2023 post minacoj de aresto.

 Vidu ankaŭ 

 Protestoj en Belorusio (2020-2021)

 Referencoj 

 Eksteraj ligiloj 
 Telegram-blogon LAB-66
 Paĝo de Siarhei Besarab en Facebook | Paĝo de Siarhei Besarab en Linkedin
 Kanalo de Siarhei Besarab en Youtube

Kategorio:Vivantaj homoj
Kategorio:Sciencistoj
Kategorio:Ĵurnalistoj
Kategorio:Naskiĝloko:Sovetunio
Kategorio:Naskiĝintoj en 1984
Kategorio:Belorusaj homrajtaj aktivuloj